ᱴᱷᱮᱨ

ᱴᱷᱮᱨ (en: Thunderclap), ᱡᱚᱠᱷᱚᱱ ᱥᱮᱨᱢᱟ ᱪᱮᱛᱟᱱ ᱠᱷᱚᱱ ᱵᱤᱡᱞᱤ ᱧᱩᱨᱩᱜ ᱠᱟᱱᱟ ᱚᱱᱟ ᱜᱮ ᱴᱷᱮᱨ ᱠᱚ ᱢᱮᱛᱟᱜᱼᱟ᱾

ᱫᱤᱥᱚᱢ ᱨᱮ ᱞᱟᱜᱵᱷᱟᱜ ᱑,᱘᱐᱐ ᱵᱤᱡᱞᱤ  ᱛᱮ ᱦᱚᱲᱟᱜ ᱵᱮ ᱵᱟᱹᱲᱤᱡ ᱦᱩᱭᱩᱜ ᱠᱟᱱᱟ᱾ ᱱᱚᱶᱟ ᱥᱟᱱᱟᱢ ᱴᱤᱲᱤᱡ ᱨᱮ ᱞᱟᱜᱵᱷᱟᱜ ᱖᱐᱐ ᱠᱚᱸᱫᱷᱟ ᱨᱟᱠᱟᱵᱚᱜ ᱠᱟᱱᱟ, ᱡᱟᱦᱟᱸ ᱫᱚ ᱑᱐᱐ ᱫᱷᱟᱹᱨᱛᱤ ᱮ ᱡᱚᱴᱮᱫ ᱮᱫᱟ, ᱢᱮᱱᱫᱚ ᱫᱤᱱᱟᱢ ᱛᱮ ᱞᱟᱜᱵᱷᱟᱜ ᱘᱕ ᱞᱟᱠᱷ ᱵᱤᱡᱞᱤ ᱫᱷᱟᱹᱨᱛᱤ ᱨᱮ ᱧᱩᱨᱩᱜ ᱠᱟᱱᱟ᱾ ᱯᱤᱴᱟᱨ ᱣᱟᱜᱤᱢᱟᱥᱴᱟᱨ ᱟᱜ 'ᱫᱤ ᱞᱟᱭᱤᱴᱱᱤᱸᱜ ᱵᱩᱠ' ᱞᱮᱠᱟᱛᱮ ᱵᱟᱬᱛᱤ ᱥᱟᱬᱮᱥᱤᱭᱟ ᱛᱤᱦᱤᱱ ᱱᱚᱶᱟ ᱠᱷᱚᱱ ᱠᱚ ᱨᱟᱡᱤ ᱮᱱᱟ ᱡᱮ ᱵᱤᱡᱞᱤ ᱨᱟᱹᱯᱩᱫᱚᱜ ᱠᱷᱚᱱ ᱫᱷᱟᱹᱨᱛᱤ ᱨᱮᱱᱟᱜ ᱥᱟᱸᱛᱩᱞᱟᱱ ᱵᱟᱱᱟᱣ ᱛᱟᱦᱮᱱ ᱠᱟᱱᱟ᱾

ᱧᱩᱛᱨᱜ ᱚᱠᱛᱮ
ᱚᱛ ᱨᱮ ᱥᱮᱛᱟᱜ ᱵᱮᱨ ᱨᱟᱠᱟᱵ ᱠᱷᱚᱱ ᱫᱚ ᱵᱮᱨ ᱰᱩᱵᱩᱡ ᱟᱭᱩᱵ ᱯᱚᱦᱚᱨ ᱜᱮ ᱡᱟᱥᱛᱤ ᱵᱤᱡᱞᱤ ᱧᱩᱨ ᱦᱩᱭ ᱫᱟᱲᱮᱭᱟᱜᱼᱟ, ᱥᱟᱜᱟᱨ ᱨᱮ ᱱᱚᱶᱟ ᱨᱮᱱᱟᱜ ᱩᱞᱴᱤ ᱦᱩᱭᱩᱜ ᱠᱟᱱᱟ᱾ ᱱᱚᱸᱠᱟ ᱜᱮ ᱩᱫᱜᱟᱨ ᱫᱤᱱ ᱨᱮ ᱨᱟᱵᱟᱝ ᱫᱤᱱ ᱠᱷᱚᱱ ᱡᱟᱥᱛᱤ ᱵᱤᱡᱞᱤ ᱧᱩᱨᱩᱜᱼᱟ᱾
ᱵᱤᱡᱞᱤ ᱪᱟᱯᱮᱴ ᱛᱮ ᱦᱤᱡᱩᱜ ᱠᱟᱱ ᱵᱟᱨ ᱛᱤᱦᱟᱭᱤ ᱠᱷᱚᱱ ᱵᱟᱬᱛᱤ ᱦᱚᱲ ᱨᱮ ᱵᱤᱡᱞᱤ ᱛᱚᱵᱮ ᱜᱮ ᱧᱩᱨᱩᱜ ᱠᱟᱱᱟ, ᱡᱚᱠᱷᱚᱱ ᱩᱱᱠᱩ ᱚᱲᱟᱜ ᱠᱷᱚᱱ ᱵᱟᱦᱨᱮ ᱠᱷᱩᱞᱟ ᱡᱟᱭᱜᱟ ᱨᱮ ᱠᱚ ᱛᱟᱦᱮᱱᱟ, ᱱᱚᱶᱟ ᱨᱮ ᱯᱮᱭᱟ ᱨᱮ ᱵᱟᱨᱭᱟ ᱜᱮ ᱠᱤᱱ ᱵᱟᱧᱪᱟᱣᱜᱼᱟ᱾ ᱜᱩᱡᱩᱜ ᱟᱱ ᱨᱮ ᱘᱕ ᱯᱨᱚᱛᱤᱥᱟᱛ ᱵᱟᱵᱟ ᱦᱚᱲ ᱟᱨ ᱩᱱᱠᱩ ᱨᱮ ᱦᱚᱸ ᱵᱟᱬᱛᱤ ᱫᱚ ᱑᱐ ᱠᱷᱚᱱ ᱓᱕ ᱵᱚᱪᱷᱚᱨ ᱨᱮᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ᱾ ᱩᱱᱠᱩ ᱦᱚᱲ ᱜᱮ ᱥᱟᱵ ᱮᱫ ᱠᱚᱣᱟᱭ, ᱡᱟᱦᱟᱸᱭ ᱫᱟᱨᱮ ᱞᱟᱛᱟᱨ ᱩᱱ ᱚᱠᱛᱮ ᱠᱚ ᱩᱢᱩᱞ ᱡᱤᱨᱟᱹᱣ ᱠᱚᱜᱼᱟ (ᱢᱮᱱᱫᱚ ᱺ ᱥᱟᱱᱟᱤ ᱥᱟᱞᱮ ᱜᱮ ᱑᱐ ᱥᱟᱞᱮ ᱥᱮ ᱑᱖ ᱯᱨᱚᱛᱤᱥᱟᱛ) ᱟᱨ ᱩᱱᱠᱩ ᱨᱮ ᱜᱩᱡᱩᱜ ᱟᱱᱤᱡ ᱡᱟᱥᱛᱤ ᱠᱚ ᱛᱟᱦᱮᱱᱟ᱾

ᱵᱤᱡᱞᱤ ᱠᱷᱚᱱ ᱪᱮᱢᱯᱤᱭᱟᱱ
ᱵᱤᱡᱞᱤ ᱨᱮᱱᱟᱜ ᱟᱜᱷᱚᱛ ᱠᱷᱚᱱ ᱥᱟᱦᱟᱣ ᱪᱮᱢᱯᱤᱭᱟᱱ ᱥᱟᱢᱵᱷᱟᱣᱚᱛᱟ ᱺ ᱨᱟᱭ ᱥᱩᱞᱤᱣᱚᱱ ᱠᱟᱱᱟᱭ᱾ ᱥᱮᱵᱟ ᱱᱤᱵᱤᱨᱤᱛ ᱟᱢᱮᱨᱤᱠᱟ ᱣᱚᱱᱯᱟᱞ ᱥᱩᱞᱤᱣᱚᱱ ᱴᱷᱮᱱ ᱮᱭᱟᱭ ᱫᱷᱟᱣ ᱵᱤᱡᱞᱤ ᱧᱩᱨ ᱩᱛᱟᱨ ᱟᱠᱟᱱᱟ᱾ ᱩᱱᱤᱭᱟᱜ ᱟᱭᱢᱟ ᱯᱨᱟᱦᱟᱨ ᱛᱮ ᱛᱟᱨᱮᱱ ᱞᱤᱣᱮᱫ ᱮᱱ ᱛᱟᱭᱟ, ᱩᱵᱽ ᱡᱩᱸᱰᱤ ᱮᱱ ᱛᱟᱭᱟ, ᱢᱮᱫ ᱵᱟᱹᱲᱤᱡ ᱮᱱ ᱛᱟᱭᱟ, ᱠᱟᱴᱟ ᱠᱷᱚᱱ ᱯᱟᱱᱟᱦᱤ ᱚᱰᱚᱜ ᱮᱱ ᱛᱟᱭᱟ ᱟᱨ ᱩᱱᱤ ᱠᱟᱨᱰ ᱠᱷᱚᱱ ᱵᱟᱦᱨᱮ  ᱩᱪᱷᱞᱟᱣ ᱦᱩᱭ ᱚᱪᱚ ᱟᱠᱟᱱᱟ᱾ ᱩᱱᱤ ᱢᱮᱱᱟᱭ, ᱵᱤᱡᱞᱤ ᱤᱧ ᱮ ᱯᱟᱸᱡᱟ ᱧᱟᱢ ᱮ ᱚᱰᱚᱜ ᱮᱱᱟ᱾

ᱛᱤᱸᱜᱩ ᱫᱟᱲᱮᱭᱟ ᱟᱭ ᱴᱷᱮᱨ ᱠᱷᱚᱱ
ᱟᱵᱚᱱᱟᱜ ᱫᱤᱥᱚᱢ ᱨᱮ ᱚᱱᱠᱟᱱ ᱢᱟᱱ ᱢᱮᱱᱟᱜᱼᱟ  ᱡᱩᱫᱤ ᱦᱮᱸᱫᱮ ᱛᱩᱞᱥᱤ ᱨᱮᱱᱟᱜ ᱨᱮᱦᱮᱫᱽ ᱫᱷᱟᱨᱚᱱ ᱦᱩᱭ ᱮᱱᱟ, ᱛᱚ ᱴᱷᱮᱨ ᱦᱤᱡᱩᱜ ᱨᱮ ᱪᱮᱫ ᱦᱚᱸ ᱵᱚᱛᱚᱨ ᱵᱟᱹᱱᱩᱜᱼᱟ᱾ ᱣᱮᱫ ᱮᱢᱟᱱ ᱨᱚᱦᱚᱸ ᱥᱚᱫᱚᱨ ᱢᱮᱱᱟᱜᱼᱟ ᱡᱮ ᱡᱟᱦᱟᱸ ᱨᱮ ᱨᱮᱱᱟᱜ ᱫᱟᱨᱮ ᱢᱮᱱᱟᱜᱼᱟ, ᱚᱸᱰᱮ ᱴᱷᱮᱨ ᱵᱟᱝ ᱦᱩᱭ ᱫᱟᱲᱮᱭᱟᱜᱼᱟ᱾ ᱥᱮᱨᱢᱟ ᱨᱮᱱᱟᱜ ᱵᱤᱡᱞᱤ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱛᱤᱱᱟᱹᱜ ᱱᱟᱯᱟᱭ ᱛᱟᱨᱤᱠᱟ ᱠᱚ ᱟᱯᱱᱟᱨ ᱟᱠᱟᱫᱟ᱾ ᱢᱮᱱ ᱛᱮᱢᱟ ᱡᱩᱫᱟ ᱜᱮᱭᱟ, ᱢᱮᱱᱠᱟᱷᱟᱱ ᱱᱚᱶᱟ ᱠᱷᱚᱱ ᱵᱟᱰᱟᱭ ᱧᱟᱢᱚᱜ ᱠᱟᱱ ᱜᱮᱭᱟ ᱡᱮ ᱢᱟᱹᱱᱢᱤ ᱥᱮᱫᱟᱭ ᱱᱟᱝ ᱠᱚᱨᱮ ᱠᱷᱚᱱ ᱜᱮ ᱥᱮᱨᱢᱟ ᱵᱤᱡᱞᱤ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱛᱟᱨᱤᱠᱟ ᱠᱚ ᱟᱯᱱᱟᱨ ᱤᱫᱤ ᱟᱠᱟᱫᱟ᱾ ᱵᱤᱡᱞᱤ ᱧᱩᱨᱩᱜ ᱢᱤᱫ ᱡᱟ ᱥᱤᱨᱡᱚᱱ ᱟᱯᱫᱟ ᱠᱟᱱᱟ, ᱡᱟᱦᱟᱸ ᱫᱚ ᱟᱢ ᱮᱥᱮᱫ ᱵᱟᱢ ᱫᱟᱲᱮᱭᱟ ᱟ, ᱢᱮᱱᱠᱟᱷᱟᱱ ᱵᱟᱧᱪᱟᱣᱜ ᱨᱮᱱᱟᱜ ᱩᱯᱟᱭ ᱛᱚ ᱵᱚᱱ ᱫᱟᱲᱮᱭᱟᱜ ᱜᱮᱭᱟ᱾

ᱪᱮᱫ ᱠᱚ ᱦᱩᱭ ᱫᱟᱲᱮᱭᱟᱜᱼᱟ
ᱡᱩᱱ ᱛᱟᱞᱟ ᱠᱚᱨᱮ ᱠᱷᱚᱱ ᱥᱤᱛᱚᱢᱵᱚᱨ ᱦᱟᱹᱵᱤᱡ ᱵᱟᱬᱛᱤ ᱫᱟᱜ ᱡᱟᱹᱲᱤ ᱞᱮᱱ ᱫᱤᱱ ᱨᱮ ᱱᱚᱶᱟ ᱵᱚᱛᱚᱨ ᱵᱟᱱᱟᱣ ᱛᱟᱦᱮᱱ ᱠᱟᱱᱟ᱾ 
ᱱᱚᱶᱟ ᱵᱤᱡᱞᱤ ᱢᱮᱫ ᱨᱮᱱᱟᱜ ᱨᱚᱥᱱᱤ ᱦᱚᱸᱭ ᱚᱨ ᱫᱟᱲᱮᱭᱟ ᱟ, 
ᱞᱮᱲᱷᱟ ᱦᱚᱢ ᱦᱩᱭ ᱫᱟᱲᱮᱭᱟᱜᱼᱟ᱾
ᱟᱨ ᱡᱤᱣᱤ ᱦᱚᱸᱭ ᱦᱟᱛᱟᱣ ᱫᱟᱲᱮᱭᱟ ᱟ᱾

ᱟᱨᱦᱚᱸ ᱧᱮᱞᱢᱮ
 Clap (disambiguation)
 Thunder (disambiguation)
 Thunderbolt (disambiguation)
ᱥᱟᱹᱠᱷᱭᱟᱹᱛ